Narodna skupština (Venezuela)
<s>Narodna skupština (španjolski: Asamblea Nacional) je jednodomni parlament Venezuele, odnosno zakonodavna grana vlasti u toj zemlji.</s><s>Zastupnici u Narodnoj skupštini biraju se na petogodišnji mandat kroz "univerzalo, direktno, osobno i tajno" glasovanje, djelomično kroz direktne izbore u izbornim krugovima po saveznim državama, a djelomično kroz proporcionalni sustav temeljan na političkim strankama po saveznim državama.</s><s>Parlament zasjeda u Saveznoj zakonodavnoj palači u Caracasu.</s>

<s>Broj zastupnika u Narodnoj skupštini nije fiksan.</s><s>Svaka savezna država i distrikt glavnog grada daju po tri fiksna zastupnika, dok se ostali broj zastupnika po saveznim državama računa tako da se ukupan broj stanovnika svake savezne države podijeli s 1.1% ukupne populacije Venezuele.</s><s>Tri zastupnička mjesta rezervirana su za indijansko stanovništvo, a bira ih se zasebno i to od strane svih stanovnika, ne samo onih s indijanskim porijeklom.</s><s>Za izbore 2015. godine, broj zastupnika iznosio je 167.</s>

<s>Aktualna Skupština uređena je Ustavom iz 1990. godine, a prvi izbori temeljem novog ustava održani su u srpnju 2000. godine.</s><s>U periodu kada je Hugo Chávez vladao zemljom, Narodna skupština je uglavnom imala formalnu ulogu bez velike realne moći, uz dominaciju Chávezove koalicije.</s><s>Međutim, 2015. godine je opozicijska koalicija MUD preuzela je uvjerljivu većinu u Narodnoj skupštini, što je bio enorman udarac za predsjednika Nicolása Madura.</s><s>Suočen s masovnim prosvjedima i jačanjem opozicije u parlamentu, Maduro je preko njemu sklonog Vrhovnog suda pravde u ožujku 2017. godine ukinuo ovlasti Narodnoj skupštini u potezu kojeg su mnogi opisali kao "autopuč".</s><s>Isti sud je već u travnju vratio sve ovlasti parlamentu, međutim potez je samo dodatno pojačao prosvjede i dao veći legitimitet parlamentarnoj opoziciji.</s>

<s>Politika Venezuele
Venezuela</s>

